**ԱՄՓՈՓԱԹԵՐԹ**

**«**Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին

|  |  |
| --- | --- |
| ՀՀ ֆինանսների նախարարություն | 13.12.2021 |
| 01/8-3/20381-2021 |
| Ուսումնասիրելով Ձեր ս.թ. դեկտեմբերի 9-ի N ՄՆ//46614-2021 գրությամբ ներկայացված «Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացում կատարելու մասին» ՀՀ կառավարության որոշման նախագիծը (այսուհետ՝ Նախագիծ) հայտնում ենք հետևյալը. |  |
| Նախագծով առաջարկվում է ներդնել նոր ծրագիր (այսուհետ՝ Ծրագիր), որով նախատեսվում է՝ կանանց տնտեսական զորեղացման աքսելերատորի ֆունկցիոնալ և ինստիտուցիոնալ և տնտեսական ակտիվացման ծրագրերի արդյունավետ համակարգման ինստիտուտի կայացում, բարձր արտադրողականություն ունեցող ոլորտներում առնվազն 250 կանանց զբաղունակության բարձրացում և աշխատանքով ապահովում։ Ծրագրի ընդհանուր արժեքը կազմում է շուրջ 445.0 հազ. ԱՄՆ դոլարին համարժեք շուրջ 212.1 մլն ՀՀ դրամ, որից ՄԱԶԾ-ի ֆինանսավորումը կկազմի՝ 120.0 հազ. ԱՄՆ դոլարին համարժեք շուրջ 57.1 մլն ՀՀ դրամ, ՀՀ ԱՍՀՆ-ի համաֆինանսավորումը՝ շուրջ 157.0 հազ. ԱՄՆ դոլարին համարժեք շուրջ 75.0 մլն ՀՀ դրամ և ՀՀ էկոնոմիկայի նախարարության համաֆինանսավորումը՝ շուրջ 168.0 հազար ԱՄՆ դոլարին համարժեք 80.0 մլն ՀՀ դրամ։ Նախագծով ներկայացված է 75.0 մլն դրամի վերաբաշխում «1088 Զբաղվածության» ծրագրի մի շարք միջոցառումներից: |  |
| Այդ կապակցությամբ հայտնում ենք, որ արտաքին աղբյուրներից ֆինանսավորվող դրամաշնորհային ծրագրերի գծով ՀՀ կառավարության համաֆինասավորման մասը կազմում է 20% (հարկեր, տուրքեր), մինչդեռ ներկայացված գրությամբ հստակեցված չէ ՄԱԶԾ-ի ֆինանսավորման տեսակը (տեխնիկական աջակցություն, պաշտոնական դրամաշնորհ և այլն): Ուստի անհրաժեշտ է հստակեցնել այն և միաժամանակ ներկայացնել ՀՀ էկոնոմիկայի դիրքորոշումը համաֆինասավորման մասով: | Չի ընդունվել։ Ֆինանսավորման աղբյուր է հանդիսացել ՀՀ 2021 թվականի հաստատված բյուջեի միջծրագրային վերաբաշխումը։ Նախագծի համաֆինանսավորման մասով դիրքորոշում կներկայացվի ՀՀ էկոնոմիկայի նախարարության կողմից։ |
| Միաժամանակ հայտնում ենք, որ Նախագծով ներկայացված է «1088 Զբաղվածության» ծրագրի «12014 Ռազմական դրությամբ պայմանավորված՝ վարձատրվող հասարակական աշխատանքների կազմակերպման միջոցով՝ Ադրբեջանի կողմից 2020 թ. սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում գտնվող Արցախի Հանրապետության գործազուրկ քաղաքացիների ժամանակավոր զբաղվածության ապահովում» միջոցառման գծով 11.0 մլն դրամի նվազեցում՝ այնինչ վերջինիս գծով ՀՀ կառավարության 27.01.2021թ. N 105-Ն որոշմամբ վերաբաշխման միջոցով 40.0 մլն դրամ է ուղղվել: Այդ կապակցությամբ առաջարկում ենք ներկայացնել հիմնավորումներ հիշյալ միջոցառման գծով թերակատարման վերաբերյալ: | Վարձատրվող հասարակական աշխատանքների կազմակերպման միջոցով՝ Ադրբեջանի կողմից 2020 թվականի սեպտեմբերի 27-ին սանձազերծված պատերազմի հետևանքով տեղահանված և փաստացի Հայաստանի Հանրապետությունում գտնվող Արցախի Հանրապետության գործազուրկ քաղաքացիների ժամանակավոր զբաղվածության ապահովման ծրագրի իրականացման նպատակով ՀՀ մարզերից ստացվել են ծրագրերի իրականացման թվով 35 առաջարկներ:  Հետագայում ըստ իրականացման ընթացակարգի ծրագրերի հաստատման փուլում ծրագրերի իրականացման հնարավորությունների ճշգրտման արդյունքում հաստատվել և իրականացվել է 17 ծրագիր՝ 81 ԱՀ գործազուրկ քաղաքացիների ընդգրկմամբ:  Քանի որ տարեսկզբից նախատեսված էր 26 ծրագրի իրականացում, ՀՀ ԱՍՀ նախարարը հուլիս ամսին գրությամբ կրկին դիմել է մարզպետներին և Երևանի քաղաքապետին նոր ծրագրերի առաջարկներ ստանալու նպատակով: Արդյունքում ներկայացվել է 9 ծրագրի առաջարկ, որոնցից իրականացվեց ընդամենը 1-ը՝4 անձի ընդգրկմամբ: Մյուս ծրագրերը մարզպետների կողմից տարբեր պատճառաբանություններով հիմանավորված (շահառուների բացակայություն, շահառուների չհամաձայնելը, և Դիլիջան համայնքում ՏԻՄ ընտրությունների հետ կապված) չիրականացվեցին: Արդյունքում իրականացվեց 18 ծրագիր՝ 85 ԱՀ գործազուրկ քաղաքացիների ընդգրկմամբ: |